सैन फ्रांसिस्‍को. फेसबुक और गूगल के बाद अब ट्विटर भी बिटकॉइन व अन्‍य क्रिप्‍टोकरंसी के खिलाफ मोर्चा खोलने वाली है। स्‍काई न्‍यूज की एक रिपोर्ट के मुताबिक ट्विटर जल्‍द ही अपने प्‍लेटफॉर्म पर बिटकॉइन जैसी क्रिप्‍टोकरंसी, टोकन सेल्‍स और इनीशियल कॉइन ऑफरिंग्‍स (ICO) के एडवर्टाइजमेंट्स पर बैन लगा सकती है। रिपोर्ट में यह भी कहा गया कि इस मामले में ट्विटर अगले 2 हफ्तों में नई पॉलिसी लाने वाली है।